YTV:N JÄTTEENKÄSITTELYKESKUKSEN KAATOPAIKAN LAAJENNUSALUEEN VAIHTOEHTOINEN KÄYTTÖ, ESPOO

Uudenmaan ympäristökeskus toimii yhteysviranomaisena Pääkaupunkiseudun yhteistyövaltuuskunnan (YTV) jätteenkäsittelykeskuksen kaatopaikan laajennusalueen vaihtoehtoisen käytön ympäristövaikutusten arviointimenettelyssä (YVA) ja ilmoittaa ympäristövaikutusten arviointiselostuksen vireillä olosta (Laki ympäristövaikutusten arviointimenettelystä). Arviointiselostus on hankkeesta vastaavan laatima asiakirja, jossa esitetään tiedot hankkeesta ja sen vaihtoehdoista sekä yhtenäinen arvio niiden ympäristövaikutuksista.

HANKE

YTV rakentaa Ämmässuon jätteenkäsittelykeskukseen, alueen länsi-lounaispuolelle kaatopaikan laajennusalueen. Laajennusalue tarvitaan nykyisen kaatopaikan käytön lopettamisen jälkeen marraskuussa 2007. Laajennusalueelle on tehty ympäristövaikutusten arviointi vuonna 2001 ja Uudenmaan ympäristökeskus on myöntänyt sille ympäristöluvan toukokuussa 2005. Sekajätteen käsittelylaitoksen valmistuminen on viivästynyt, minkä seurauksena kaatopaikalle joudutaan ennen laitoksen valmistumista sijoittamaan käsittelemätöntä sekajätettä. Käsittelylaitoksen viivästymisen ja hankkeeseen tulleiden muutosten seurauksena kaatopaikan laajennusalueelle haetaan ympäristölupaa uudelleen.

Laajennusalueelle suunnitellun ongelmajätteiksi luokiteltavien tuhkien ja kuonien loppusijoittamisen ympäristövaikutukset on arvioitu .

Arvioitavat vaihtoehdot:

Vaihtoehto 1: Hanke toteutetaan myönnetyn ympäristöluvan mukaisesti, eli laajennusalueelle loppusijoitettava sekajäte on käsitelty mekaanis-biologisesti sekajätteen käsittelylaitoksessa.

Vaihtoehto 2: Laajennusalueelle loppusijoitetaan käsittelemätöntä sekajätettä.

Vaihtoehto 3:
3A Laajennusalueelle loppusijoitetaan mekaanisesti laitoskäsiteltyä sekajätettä. Lisäksi varaudutaan loppusijoittamaan laitoskäsittelyssä erotetun jätepolttoaineen polton tavanomaiset tuhkat.

3B Laajennusalueelle varaudutaan loppusijoittamaan tavanomaiset tuhkat, joita muodostuu sekä mekaanisessa laitoskäsittelyssä erotetun jätepolttoaineen poltosta että mekaanisen käsittelyn alitteen poltosta.

3C Laajennusalueelle varaudutaan loppusijoittamaan tavanomaiset tuhkat, jotka muodostuvat esikäsitellyn sekajätteen poltosta.

Lisäksi vaihtoehdoissa 2 ja 3 tarkistetaan laajennusalueelle loppusijoitettavien muiden jätejakeiden määriä.

HANKKEESTA VASTAAVA

Pääkaupunkiseudun yhteistyövaltuuskunta, YTV

LISÄTIETOJA

Arviointiselostus on 21.11.2005 – 19.1.2006 arviointimenettelyn aikana yleisön nähtävänä seuraavissa paikoissa:

- Espoon ympäristökeskus, Kirkkojärventie 6 B, 4 krs., 02770 ESPOO
- Kirkkonummen kunnanvirasto, palvelupiste, Asematie 3 B, 03400 KIRKKONUMMI
- Internetissä http://www.ytv.fi

Uudenmaan ympäristökeskuksen lausunto tulee nähtäville maaliskuun alussa internettiin osoitteeseen http://www.ymparisto.fi/uus

 Lisätietoja hankkeesta antaa ympäristöpäällikkö Juha Uuksulainen puh. (09) 156 11 YTV:stä, yksikön päällikkö Hannu Karhu puh. (09) 156 41 Suunnittelukeskus Oy:stä.

Lisätietoja ympäristövaikutusten arviointimenettelystä antaa ylitarkastaja Jorma Jantunen puh.020 490 101 Uudenmaan ympäristökeskuksesta.

HANKKEEN ESITTELYTILAISUUS

Hankkeen esittelytilaisuus pidetään torstaina 1.12.2005 klo 18.00 YTV:n jätteenkäsittelykeskuksen toimistorakennuksessa, Ämmässuontie 8, Espoo.

MIELIPITEIDEN ESITTÄMINEN

Arviointiselostuksesta voi esittää mielipiteitä ja antaa lausuntoja kirjallisesti toimittamalla ne Uudenmaan ympäristökeskukseen 19.1.2006 mennessä.
Käyntiosoite: Asemapäällikönkatu 14, Itä‑Pasila, Helsinki.
Postiosoite: Uudenmaan ympäristökeskus, PL 36, 00521 Helsinki.
Sähköpostiosoite: palvelu.virastotunnus@ymparisto.fi [palvelu = kirjaamo, virastotunnus = uus]

Helsingissä 18. päivänä marraskuuta 2005		UUDENMAAN YMPÄRISTÖKESKUS